

Na podlagi 52. in 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR, 131/23 - ZORZFS) ter na podlagi 19. in 20. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, 3320 Velenje, objavlja

**NAMERO O SKLENITVI NEPOSREDNE POGODBE**

**O ODDAJI NEPREMIČNEGA PREMOŽENJA V NAJEM**

1. **Naziv in sedež upravljavca:**

Mestna občina Velenje, Titov trg 1, Velenje.

1. **Predmet oddaje v najem:**

Predmet oddaje v najem so nepremičnine z ID znakom parcela 964 2499, parcela 964 2495/1, parcela 964 2497, parcela 964 2494, parcela 964 2492/1, parcela 964 2493/1, parcela 964 2490/14, parcela 964 2490/11 – del in parcela 964 2498/1, v skupni velikosti približno 68.600 m2, in sicer za namen košnje. Predmetne nepremičnine se oddajo v najem kot celota.

Na nepremičninah z ID znakom parcela 964 2499 in parcela 964 2498/1 je vpisana služnostna pravica hoje, voženj ter ostalih nujnih posegov glede izgradnje, vzdrževanja in popravil nizkonapetostnega kabelskega omrežja za čas, dokler bo navedeno nizkonapetostno kabelsko omrežje stalo na tem zemljišču, v korist Elektro Celje d.d. (ID zaznambe 20335859).

1. **Znesek izhodiščne najemnine**

Izhodiščna najemnina za predmetni nepremičnini znaša **1.010,00 EUR** letno in je določena na podlagi Odloka o obremenjevanju nepremičnin v lasti Mestne občine Velenje s služnostnimi pravicami ter v oddaji v najem ali zakup (Uradni vestnik MOV, št. 11/16 - uradno prečiščeno besedilo, 10/19 in 14/22).

V skladu z Zakonom o davku na dodano vrednost (Uradni list RS, št. 13/11 - uradno prečiščeno besedilo, 18/11, 78/11, 38/12, 83/12, 86/14, 90/15, 77/18 in 59/19) se za najem ne obračuna DDV, zato v izhodiščni najemnini ni upoštevan.

Najemnina se plača na podlagi izstavljenega računa. Rok plačila računa je 15 dni od dneva izstavitve računa.

1. **Rok za prejem ponudbe (izjave o interesu):**

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 11. 11. 2024**. Na sprednji strani kuverte mora biti navedeno: **»NE ODPIRAJ - ponudba za najem nepremičnin Zlati grič«**. Na zadnji strani kuverte mora biti naveden naziv in naslov ponudnika.

Ponudba prispela po tem datumu, ne bo obravnavana.

Odpiranje ponudb bo javno in bo potekalo v sejni sobi št. 107.1, dne 12. 11. 2024 ob 12.00.

V primeru večih ponudb bo z zainteresiranimi osebami izvedeno še pogajanje o ceni.

Neposredna najemna pogodba bo za predmetne nepremičnine, sklenjena po poteku najmanj 20 dni od objave te namere na spletni strani Mestne občine Velenje.

1. **Sestavine ponudbe ter rok za sklenitev najemne pogodbe**

Ponudnik pri oddaji ponudbe izpolni obrazec »PONUDBA ZA NAJEM NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Kontaktna oseba in možnost ogleda:**

Za ogled nepremičnin, ki so predmet oddaje v najem, se je potrebno predhodno dogovoriti na Mestni občini Velenje, Urad za urejanje prostora, Bojan Lipnik, tel. št. 03 8961 670, od ponedeljka do petka med 8. in 13. uro, do zaključka te objave.

Številka: 4780-0067/2024

Datum: 11. 10. 2024

Pripravil:

Bojan LIPNIK Peter DERMOL, župan